S-602/2022

Mál þetta, sem dómtekið var 2. mars 2022, er höfðað með ákæru, útgefinni af lögreglustjóranum á höfuðborgarsvæðinu 1. febrúar 2022, á hendur Ö-kvk-þgf L-kvk-þgf S-kvk-þgf, kt. 000000- 0000, [...], Reykjavík, „fyrir eftirtalin umferðar- og hegningarlagabrot, meðþvíað hafa:

1. Föstudaginn 11. desember 2020 í verslun Nettó, Fiskislóð 3, Reykjavík, stolið farsíma starfsmannsins A, að áætluðu verðmæti kr. 40.000- 50.000.

M: 007-2020-74361

Telst brot þetta varða við 1. mgr. 244. gr. almennra hegningarlaga nr. 19/1940.

2. Föstudaginn 19. febrúar 2021 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 745 ng/ml) um Austurberg í Reykjavík, við hús nr. 4, þar sem lögregla stöðvaði aksturinn.

M : 007-2021-11007

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.“

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru.

Ákærða krefst vægustu refsingar sem lög leyfa. Ákærða kveðst iðrast gjörða sinna, hún hafi snúið lífi sínu við, hafi m. a. farið í langtímameðferð á Krýsuvík og hafi ekki náð viðlíka árangri áður. Hún sé búin að breyta lífi sínu mikið frá þessum tíma er brotin áttu sér stað, vinna úr áföllum og hafi verið án vímuefna í tíu mánuði. Þá eigi hún í dag [...]. Framkvæmdastjóri Krýsuvíkursamtakanna staðfesti frásögn ákærðu og kvað hana hafa staðið sig gríðarlega vel á þeim tíma sem hún hafi dvalið á Krýsuvík. Þá liggur fyrir í málinu vottorð framkvæmdastjórans um bataferli ákærðu og hvernig samtökin hafi þurft að sérsníða meðferð og eftirfylgniúrræði fyrir hana vegna óvenjulegrar stöðu hennar.

Ákærða er fædd í [...]. Samkvæmt framlögðu sakavottorði, dagsettu 26. janúar, gekkst ákærða undir tvær lögreglustjórasáttir þann 10. október 2016 þar sem henni var gerð sekt og svipting ökuréttar, annars vegar í tólf mánuði frá 10. október 2016, og hins vegar í sex mánuði frá 10. október 2017, báðar vegna aksturs undir áhrifum ávana- og fíkniefna. Með dómi Héraðsdóms Reykjavíkur þann 10. apríl 2019 var ákærðu gert að sæta 120 daga fangelsi, skilorðsbundið til tveggja ára fyrir þjófnað, akstur undir áhrifum ávana- og fíkniefna, akstur svipt ökurétti og vörslur fíkniefna. Þá var hún svipt ökurétti í tvö ár og sex mánuði frá 10. apríl 2019. Þann 29. október 2020 var ákærða dæmd í sex mánaða óskilorðsbundið fangelsi með dómi Héraðsdóms Reykjavíkur fyrir vörslur fíkniefna, vopnalagabrot, þjófnað, fjársvik og hylmingu. Dómurinn var að hluta til hegningarauki við dóm Héraðsdóms frá 2019 og var sá skilorðsdómur dæmdur upp.

Við ákvörðun refsingar nú verður við það miðað að ákærða sé í þriðja sinn sek um akstur undir áhrifum ávana- og fíkniefna og í annað sinn sek um akstur svipt ökurétti. Ákærðu til refsimildunar verður litið til greiðrar játningar hennar og einstaklega jákvæðra breytinga á persónulegum högum hennar, sem studd eru gögnum. Þá verður litið til þess að langt er um liðið síðan brot samkvæmt ákærulið eitt var framið auk þess sem andvirði hins stolna var ekki mikið. Vísast íþví samhengi til 2., 5. og 8. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærðu hæfilega ákveðin 60 daga fangelsi. Með vísan til þess sem að framan er rakið um breyttar persónulegur aðstæður ákærðu og Landsréttardóma í málum nr. 145/2019 og 368/2021 þykir rétt að skilorðsbinda refsingu í máli þessu með þeim hætti að fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955. Frestun á fullnustu refsingarinnar er jafnframt bundin þeim skilyrðum í eitt ár að ákærða sæti sérstöku eftirliti og umsjón á skilorðstímanum samkvæmt 1. tölul. 3. mgr. 57. gr. almennra hegningarlaga nr. 19/1940. Þá skal ákærða hvorki neyta áfengis né fíkniefna á skilorðstíma sérskilyrða. Vísast í þessu sambandi til 3. tölul. 3. mgr. 57. gr. almennra hegningarlaga nr. 19/1940.

Með vísan til lagaákvæða í ákæru er ákærða svipt ökurétti ævilangt frá uppkvaðningu dómsins að telja.

Ákærða greiði 107.080 krónur í sakarkostnað.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir hönd Á-kk-ef B-kk-ef S-kk-ef aðstoðarsaksóknara.

K-kvk-nf J-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, A-kvk-nf L-kvk-nf S-kvk-nf, sæti fangelsi í 60 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955. Ákærða skal einnig í eitt ár af skilorðstímanum sæta umsjón samkvæmt 1. tölul. 3. mgr. 57. gr. sömu laga. Þá skal ákærða hvorki neyta áfengis né fíkniefna á skilorðstíma sérskilyrða.

Ákærða er svipt ökurétti ævilangt frá uppkvaðningu dómsins að telja.

Ákærða greiði 107.080 krónur í sakarkostnað.

K-kvk-nf J-kvk-nf